
Nr.570


AVIZ

asupra propunerii legislative pentru modificarea şi completarea Legii 108/1998 pentru aprobarea Ordonanţei de urgenţă a Guvernului nr.26/1997 privind protecţia copilului aflat în dificultate

Cu adresa nr.167 din 23 august 1999, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru modificarea şi completarea Legii 108/1998 pentru aprobarea Ordonanţei de urgenţă a Guvernului nr.26/1997 privind protecţia copilului aflat în dificultate
In urma examinării, în şedinţa din data de 15 septembrie 1999, Comisia pentru buget, finanţe şi bănci, cu majoritate de voturi, a hotărât respingerea din următoarele considerente:

1. Modificarea art.42 contravine prevederilor art.3 alin 1 şi 2 din

Ordonanţa de urgenţă a Guvernului nr.26/1997, republicată;

                2. Se încalcă prevederile art.10, alin.2 din Legea nr.72/1996 privind finanţele publice;

      3. Acordarea de personalitate juridică centrelor de plasament ar împiedica corelarea şi coordonarea activităţilor purtate cu celelalte servicii ale Direcţiilor pentru Protecţia Drepturilor Copilului, nepermiţând o activitate de administrare unitară a acestora.

